**TAMARA OBROVAC**

**Pjevačica,** flautistica, skladateljica i autorica tekstova Tamara Obrovac, jedna je od najznačajnijih i najsvestranijih osobnosti na hrvatskoj glazbenoj sceni, a zahvaljujući utjecajima istarske narodne glazbe i dijalekta koje koristi u kreiranju svog glazbenog izričaja, u posljednjih godina stekla veliku popularnost.

Vodi nekoliko glazbenih formacija od kojih su najvažniji internacionalni quintet Transhistria ensemble i njezin Quartet sa kojima je održala velik broj internacionalnih koncerata uvijek dobro prihvaćenih od publike i kritičara.

Uz međunarodnu koncertnu aktivnost Tamara sklada glazbu za kazalište i film, a za svoj je rad višestruko nagrađivana, uključujući i sedam nagrada «Porin».

**Alkemijom** s izvanrednim glazbenicima njena dva osnovna glazbena sastava, međunarodnog quinteta Transhistria ensemble i svog Quarteta, koji vješto i prirodno spajaju jazz improvizaciju i utjecaje istarske i mediteranske glazbe s elementima suvremene glazbe, postiže nevjerojatnu lakoću izričaja svojstvenu zaista samo najvećim umjetnicima. Njihovi su nastupi prožeti spontanošću, inventivnim improvizacijama, slobodom, humorom i snažnom komunikativnošću, a Tamarin je glas jednako efektan u pjevanju tekstova u vokalizama kada postaje dodatni instrument.

Upravo taj prirodni suživot različitih glazbenih i improvizacije definitivno etablira Tamaru Obrovac kao iznimnu umjetnicu koja je, koristeći elemente vlastite tradicije, stvorila osebujan glazbeni izričaj, bivajući time sve prepoznatljivija i prisutnija na svjetskoj glazbenoj sceni.

**Njen daljnji iskorak** na svjetsku glazbenu scenu pojačan je i nominacijama za **BBC Radio 3 World Music Awards 2004.** - u kategoriji Europske glazbe i Nagrade publike, kao i mnogobrojnim pozitivnim reakcijama internacionalne kritike i publike. **Jon L. Walters** u britanskom Guardianu, 20. veljače 2004. povodom objavljivanja kompilacijskog CD-a nominiranih za BBC-jevu World Music nagradu bilježi: Na svu sreću, mogućnost nasumičnog biranja na ovakvim kompilacijama omogućuje traganje za nečim što nikada prije niste čuli. U mom slučaju "blind date" umjetnica je Tamara Obrovac. Cansoneita (A small song) u izvedbi Obrovac i transhistria ensemblea, lebdeća je, očaravajuća stvar, s bubnjevima koji se šire prostorom, zvučnom harmonikom i divnim vodećim vokalom Obrovac.

Izdala je devet autorskih albuma: 1996. *Triade*, 1998. *Ulika*, . *Transhistria*, 2003. *Sve pasiva*, 2005. *Daleko je...*, 2009. *Neću više jazz kantati*, s novim transhistria electric bendom na kojem donosi svježu fuziju istarske glazbe sa soul&funky izričajem, *Madirosa*, 2011. stvoren u suradnji Transhistria ensemble-a i češkog gudačkog quarteta Epoque, na kojemu istražuje rubna područja jazza, klasike i različitih glazbenih tradicija Mediterana, *Ulika revival* 2014., sa reinterpretacijama skladbi s albuma Ulika, te te posljednji album *Canto amoroso* iz 2016.

2006. godine objavila je i CD Črni kos / Das Lead der Amsel, sa obradama gradišćanskih narodnih pjesama iz Austrije (Extraplatte Austrija)

Kroz svoje albume profilira autorski pristup stvarajući unikatnu formu koja, utemeljena u jazzu, ali inspirirana istarskom i širom mediteranskom tradicijom etablira "osobnu poetiku autorice"